36 “Ka hona, joale sena ke seo Jehova Molimo oa Iseraele a se boletseng malebana le motse oo ka sebele le reng ho tla nehelanoa ka oona letsohong la morena oa Babylona ka sabole le tlala le lefu la seoa,+ 37 ‘Bonang! ke ba bokella ho tsoa linaheng tsohle tseo ke tla beng ke ba qhalakanyelitse ho tsona ka bohale ba ka le ka khalefo ea ka le ka tlhonamo e khōlō;+ ke tla ba khutlisetsa sebakeng sena ’me ke etse hore ba lule ba sireletsehile.+ 38 Ka sebele e tla ba sechaba sa ka,+ ’me ke tla ba Molimo oa bona.+ 39 Ke tla ba fa pelo+ e le ’ngoe le tsela e le ’ngoe e le hore ba ntšabe kamehla, molemong oa bona le oa bara ba bona ka mor’a bona.+ 40 Ke tla hlaba selekane le bona se hlolang ka nako e sa lekanyetsoang,+ sa hore nke ke ka ba furalla, hore ke ba etse hantle;+ ke tla kenya ho ntšaba ka lipelong tsa bona e le hore ba se ke ba suthela thōko le ’na.+ 41 Ke tla ba thabela hore ke ba etse hantle,+ ke tla ba lema naheng+ ena ka ’nete ka pelo eohle ea ka le ka moea oohle oa ka.’”